Man verdrink by AmanzimtotiVerdrinking by Amanzimtoti op 4 Desember 2016 Foto: ER24 ŉ Man, glo in sy 30’s, het Sondagmiddag in ŉ rotspoel in Amanzimtoti in KwaZulu-Natal verdrink. “Paramedici het net ná 18:00 by die toneel opgedaag waar lewensredders besig was met KPR op die man,” het Werner Vermaak, woordvoerder van ER24, gesê. “Alle pogings om die man by te bring, was ongelukkig tevergeefs. Hy is deur paramedici van ER24 op die toneel dood verklaar. Volgens omstanders het die man op die rotse gesit toe golwe hom getref het. Lewensredders het hom uit die water gehaal. “Die plaaslike polisie hanteer die saak verder.”